મ્યુનિ. કોંગ્રેસ કાર્યાલયમાં દરિયાપુરના સિનિયર કોર્પોરેટર સુરેન્દ્ર બક્ષી અને રામોલ-હાથીજણના અતુલ પટેલનાં નામની પણ ચર્ચા હતી પરંતુ અચાનક દિનેશ શર્માનું નામ ઊછળવા લાગ્યું અને છેલ્લે તેઅો બાજી મારી લેતાં અનેક કોર્પોરેટરો પણ અચરજમાં મુકાઈ ગયા છે. દિનેશ શર્માની ત્રીજી ટર્મ છે. તેઅો મ્યુનિ. કોંગ્રેસ કાર્યાલયમાં પણ ભાગ્યે જ દેખાય છે. જો કે તેઅો મહત્વાકાંક્ષી છે. એક સમયે તેમણે પૂર્વ નેતા બદરુદ્દીન શેખની સામે બળવાનું બ્યૂગલ પણ ફૂક્યું હતું.